Paterna instal·la 20 nous paranys per a la prova pilot de reducció de població de mosquit tigre
23/08/2021

# Paterna instal·la 20 nous paranys per a la prova pilot de reducció de població de mosquit tigre

[![Paterna instal·la 20 nous paranys per a la prova pilot de reducció de població de mosquit tigre](/images/noticias/2021/08/prueba-piloto-mosquito-tigre-xl.jpg)](/images/noticias/2021/08/prueba-piloto-mosquito-tigre-xl.jpg)

23.08.2021

*   Durant el matí de hui s'han col·locat depòsits per al control de la població de mosquit tigre en una vintena de localitzacions en el nucli urbà, en zones verdes com el Parc Central, Avinguda Europa o al carrer Benimar, entre altres
*   El mes de maig passat, la prova pilot es va iniciar a La Canyada i La Vallesa i ara s'ha ampliat al nucli urbà amb l'objectiu que, una vegada quantificada la població d'aquest insecte, realitzar soltes de mascles estèrils de mosquit tigre, que no piquen, amb l'objectiu que els ous siguen infèrtils i minvar la població

Paterna ha sumat tot el nucli urbà a la prova pilot per al control del mosquit tigre mitjançant l'aplicació de la Tècnica de l'Insecte Estèril (TIE) que porta funcionant des de fa uns mesos a La Canyada.

Durant el matí de hui s'han col·locat depòsits per al control de la població de mosquit tigre en una vintena de localitzacions del nucli poblacional, en zones verdes com el Parc Central, Avinguda Europa o al carrer Benimar, entre altres.

La TIE consisteix en la cria de mascles de l'espècie a controlar, en aquest cas el mosquit tigre, la seua esterilització i el seu alliberament en zones urbanes. Els mascles estèrils, que no piquen, en ser alliberats, s'aparien amb les femelles silvestres, i aquestes ponen que no evolucionen, amb el que la població es redueix de manera important.

“Aquest mètode – ha explicat la Tinenta Alcalde de Mobilitat, Seguretat i Transició Ecològica, Nuria Campos – és una tècnica de control biològic que complementa les actuacions que realitzem des del consistori per a combatre la presència d'aquest insecte com la revisió constant de llocs propensos a l'estancament d'aigües”.

En aquest sentit, Campos ha assenyalat que “aquesta prova pilot es va iniciar el mes de maig passat a La Canyada i La Vallesa i, ara, s'ha ampliat al nucli urbà amb l'objectiu de, una vegada quantificada la població d'aquest insecte, realitzar soltes de mascles estèrils de mosquit tigre, que no piquen, amb l'objectiu que els ous siguen infèrtils i minvar la població”.

LA TIE ja s'ha emprat en altres poblacions, obtenint reduccions poblacionals de mosquit de fins al 78%, la qual cosa té un impacte molt positiu sobre la ciutadania en la reducció de molèsties per picades, i, a més, en el control vectorial, ja que és una espècie potencialment transmisora de malalties com el dengue, zika i chikungunya.

Després de provar la seua eficàcia en entorns urbans xicotets i nuclis poblacionals reduïts, la Conselleria d'Agricultura, que coordina aquest projecte, ha plantejat la seua aplicació pilot en una gran ciutat que compta també amb zona residencial i massa forestal, per la qual cosa encara que inicialment els treballs s'iniciaren a La Canyada i La Vallesa, s'han estés al nucli urbà.